আরে এ তো মেঘ না চাইতেই জল! একবার এই ধূমাবতীকে কব্জা করে লঙ্কায় নিয়ে ফেলতে পারলে এর কারাতের সব তেল বের করে দোবো। সীতার প্রস্তাব শুনে রাবণ তো পুলকিত। “আজ্ঞে, চলুন না, বৌদি, আপনার খুব ভাল লাগবে! বুক চিতিয়ে পড়ে আছে চারধারে সমুদ্র। তাতে কত টাটকা মাছ, গলদা চিংড়ি খাওয়াব আপনাকে! তাজা কাঁকড়ার রগরগে লাল ঝোল… কী? জিভে জল আসছে না? আরে বৌদি, আসতে বাধ্য! আমি বলি কি, দাদারা আসার আগে চলুন রওয়ানা দিয়ে পড়ি। আপনি আধুনিক স্মার্ট মেয়ে, দাদার পারমিশানের থোড়াই কেয়ার করেন? একটা চিঠি লিখে দরজায় লটকে দিন, আর সুপার হলিডে ডেশটীনেশানের মজা নিন!”